Lëtzebuerger Theaterpräisser

D'Lëtzebuerger Theaterpräisser ass eng Serie vu véier Theaterpräisser déi 2021 zu Lëtzebuerg vum Kulturministère an d'Liewe geruff goufen an déi all zwee Joer vergi ginn. D'Kreatioun vun de Präisser geet op eng laangjäreg Fuerderung vum Theatersecteur zeréck, dee sech fir eng Opwäertung vun den Theaterberuffer duerch eng méi grouss ëffentlech Unerkennung asetzt.

Zënter 2025 ginn d'Lëtzebuerger Theaterpräisser net méi eenzel verginn, mä sinn an de Lëtzebuerger Bünepräisser integréiert.

 Jury 

 2021 
D'Jury vun der éischter Editioun vun den Theaterpräisser huet sech aus follgende Persounen zesummegesat, déi vum Kulturministère nominéiert goufen: Vesna Andonovic (Kritikerin), Nickel Bösenberg (Acteur), Josée Hansen (Kulturministère), Claude Mangen (President vun der Theater Federatioun) a Sarah Rock (Dramaturg). E gouf an enger gemeinsamer Zeremonie mam Lëtzebuerger Danzpräis de 17. September 2021 am Kapuzinertheater verdeelt.lequotidien.lu: Découvrez le palmarès des Lëtzebuerger Theaterpräisser et du Lëtzebuerger Danzpräis 2021 (19. September 2021)

 2023 
Catherine Elsen (Presidentin vum Jury, Actrice, Laureatin vum Theaterpräis – Nowuesstalent 2021), Sascha Dahm (Dramaturg), Josée Hansen (Responsabel vun der Theatersektioun am Kulturministère), Claude Mangen (Direkter vum Mierscher Kulturhaus), Anina Valle Thiele (Theaterkritikerin am Luxemburger Wort).

 Kategorien 

 Nationalen Theaterpräis 
Den nationalen Theaterpräis ass mat 10.000 Euro dotéiert.
JoerLaureat(en)Bemierkung2021Frank FeitlerDramaturg, Theaterregisseur an –direkter2023Marja-Leena JunkerActrice, Regisseurin a fréier Direktesch vum Théâtre du Centaure

 Bescht Stéck 
De Präis fir déi bescht Produktioun „Bescht Stéck“ ass en Éierepräis, deen net dotéiert ass.
JoerLaureat(en)Bemierkung2023Stark Bollock NakedGeschriwwen an ënnert der Regie vun der Larisa Faber, mat der Larisa Faber a Catherine Kontz (Produktioun: anonyma ASBL an neimënster).

 Op der Bün - Schauspill 
Den Theaterpräis Op der Bün ass mat 4.500 Euro dotéiert.
JoerLaureat(en)Bemierkung2021Marie Jung, François CamusSchauspillerduo fir La Peste2023Schauspill:
Brigitte UrhausenFir hir Roll als Émilie Blum an "Madame Köpenick" (vum Guy Helminger; Regie: Kay Wuschek; Produktioun: Kasemattentheater)Text, Konzept a Regie:
Guy Helminger Fir den Text vun "Madame Köpenick", opgefouert am Kasemattentheater a publizéiert vu Capybarabooks

 Hannert der Bün 
Den Theaterpräis Hannert der Bün ass mat 4.500 Euro dotéiert.
JoerLaureat(en)Bemierkung2021Anouk SchiltzZeenographin a Costumedesignerin2023Peggy Wurth Fir d'Kostümer an d'Zeenografie vun "Zu unseren Schwestern, zu unseren Brüdern" vum Stéphane Ghislain Roussel (Produktioun: Théâtres de la Ville de Luxembourg, Staatstheater Saarbrücken, Queen Elisabeth Music Chapel an Opéra des Flandres)

 Nowuesstalent 
Den Theaterpräis Nowuesstalent ass mat 3.500 Euro dotéiert.
JoerLaureat(en)Bemierkung2021Catherine ElsenRollendesignerin an Actrice2023Timo WagnerFir seng Interpretatioun als Puck an "A Midsummer Night's Dream…" vum William Shakespeare, Regie: Myriam Muller (Produktioun: Théâtres de la Ville de Luxembourg)
Fir d'Editioun 2023 kruten d'Laureaten och eng Halskette mat gëllenen Hänn déi klappen, déi vun der Lëtzebuerger Kënschtlerin an Designerin Anne-Marie Herckes entworf gouf.

 Kuckt och 
 Lëtzebuerger Filmpräis
 Lëtzebuerger Danzpräis

 Um Spaweck 
 Argumentaire vum Jury fir d'Laureate vun den éischte Lëtzebuerger Theaterpräisser 2021 op gouvernement.lu (18.09.2021), gekuckt den 28.09.2021
 Lëtzebuerger Theaterpräisser & Lëtzebuerger Danzpräis 2023 – Motivations des jurys op gouvernement.lu, gekuckt den 22.08.2025

Kategorie:Theaterpräisser
Theaterprais